|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **РС10** |
| број 45 - год. LXVIII, 05.03.2018. | |  |
| **Анкета о радној снази** | | СРБ45 РС10 050318 |

**Анкета о радној снази, IV квартал 2017.**

- Претходни резултати -

Анкета о радној снази (Анкета) представља најобухватнији и једини међународно упоредиви инструмент за праћење кретања на тржишту рада. Њом се региструју демографске и социоекономске карактеристике становништва старијег од 15 година. Главни циљ Aнкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад и у формалном и у неформалном сектору. Поред тога, ово истраживање бави се карактеристикама запослености (професионалним статусом запослених лица, њиховом делатношћу, занимањем, правима која остварују на послу) и незапослености (стеченим образовањем, дужином тражења посла, претходним радним искуством), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

У четвртом кварталу 2017. године број запослених износи 2.763.600, а број незапослених 475.600. Стопа запослености популације старости 15 и више година износи 46,3%, стопа незапослености 14,7%, што даје стопу активности од 54,2%, док је стопа неактивности 45,8%.

**Граф. 1.** Кретање стопе запослености/незапослености становништва старости 15 и више година по кварталима, 2014–2017. (%)



**Поређење са претходним кварталом**

У односу на трећи квартал 2017. године, запосленост је смањена за 118.300, при чему је 86% тог смањења сконцентрисано у секторима делатности Пољопривреда, шумарство и рибарствo и Домаћинства која производе робу и услуге због сезонског карактера тих послова. Смањење запослености одразило се на стопу запослености, која је за 1,9 процентних поена (п. п.) мања него у претходном кварталу. Услед смањења запослености дошло је до пораста броја незапослених (за 47.400) и неактивних лица (за 63.900), при чему су мушкарци статус запослених углавном заменили за статус незапослених, док су жене које су остале без посла у највећем броју случајева постале неактивне. Стопа незапослености већа је за 1,7 п. п. а стопа неактивности за 1,1 п. п.

Сличан тренд смањења запослености уз пораст незапослености и неактивности, који је забележен на нивоу целе популације, захватио је и младе, узраста од 15 до 24 година, код којих је стопа запослености смањена за 2,3 п. п. уз повећање стопе незапослености за 4,5 п. п. и стопе неактивности за 1,2 п. п.

Београдски регион је, у поређењу са осталим регионима, „претрпео“ најмањи губитак послова, што не изненађује имајући у виду сезонски каракактер пољопривредних послова који су се „угасили“ током зимских месеци а који су најмање заступљени у овом региону. Стога Београдски регион има најбољe резултатe на тржишту рада, за разлику од Региона Јужне и Источне Србије, где је стопа запослености најмања а стопе незапослености и неактивности највеће у поређењу са свим осталим регионима.

**Поређење са истим периодом прошле године**

У односу на четврти квартал 2016. године, повећана је и запосленост, за 32.200, и незапосленост, за 65.700 лица. Стопа запослености већа је за 0,8 п. п. а стопа незапослености за 1,6 п. п.

Унутар укупне запослености, која је већа за 32.200, дошло је до смањења неформалне запослености за 24.300, и повећања формалне запослености за 56.500. Раст формалне запослености је готово идентичан расту регистроване запослености, која је према евиденцији Централног регистра обавезног социјалног осигурања, у истом периоду повећана за 56.400.

До запослења су дошла махом лица старости од 25 до 44 године, из Београдског региона и Региона Војводине, и то у секторима делатности Прерађивачка индустрија, Саобраћај и складиштење, Информисање и комуникације.

До смањења запослености, уз повећање незапослености, дошло је једино у Региону Јужне и Источне Србије.

Стопа неформалне запослености је смањена и износи 19,8% а број неформално запослених лица је 546.400. Ако се томе дода још 172.800 формално запослених лица који не остварују право ни на здравствено ни на пензијско осигурање и који према строжој дефиницији формалне/неформалне запослености не припадају категорији формално запослених, број неформално запослених је 719.200 а стопа неформалне запослености износи 26%.

На резултате на тржишту рада не утичу само кретања запослености и незапослености, већ и демографски трендови, који су нарочито неповољни када се ради о младима, узраста од 15 до 24 године. Број младих је у односу на исти период прошле године je мањи за 15.100, што представља половину укупног смањења целе популације. Поред тога, код младих није дошло ди битнијих промена у броју запослених, док је број незапослених већи за 8.600 а стопа незапослености већа за 2,1 п.п. Резултат таквих трендова је стопа запослености од 21,4% и стопа незапослености од 33,3%. Стопа NEET, која представља удео младих који нити раде нити се школују у укупној популацији младих од 15 до 24 године, је у односу на исти период претходне године већа за 1,1 п.п и износи 17,6%.

**Радна снага**

У четвртом кварталу 2017. године **број активних лица** старости 15 и више година износи 3.239.200, од чега је 2.763.600 запослених, а 475.600 незапослених. **Стопа активности** износи 54,2%, што је у односу на претходни квартал смањење од 1,1 п. п. У односу на исти квартал 2016. године, стопа активности је повећана за 1,9 п. п.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, активност становништва је смањена у свим регионима највише у Региону Јужне и Источне Србије (за 25.500 лица) и у Региону Војводине (за 24.300 лица). Број активних жена смањен је за 49.700, а број активних мушкараца за 21.200.

У односу на исти квартал 2016. године, активност је повећана у свим регионима. Највеће повећање активности у овом периоду забележено је у Београдском региону (41.000). Број активних мушкараца већи је за 52.300, а број активних за жена 45.600.

У структури становништва према активности, региони имају сличну расподелу. Стопе активности и запослености су нешто веће у Београдском региону (56,3% и 48,3%, респективно) и у Региону Шумадије и Западне Србије (56,1% и 47,6%, респективно), док су нешто ниже у Региону Војводине (52,5% и 45,6%, респективно) и у Региону Јужне и Источне Србије (51,5% и 43,1%, респективно). Удео незапослених у укупној популацији старости 15 и више је нешто нижи у Региону Војводине (6,9%) у односу на остале регионе (граф. 2).

**Граф. 2.** Структура становништва старости 15 и више година према активности, регионима и полу,  
IV квартал 2017.



Неравномерна заступљеност полова на тржишту рада је и даље присутна. Наиме, док стопа активности мушкараца старих 15 и више година износи 62,8%, код жена је тај удео свега 46,2%. Стопа запослености мушкараца је за чак 14,9 п. п. већа од стопе запослености жена (граф. 2).

**Запослена лица**

У односу на претходни квартал**,** **број запослених лица** у четвртом кварталу 2017. године је мањи за 118.300. У односу на исти квартал претходне године, број запослених је повећан за 32.200. **Стопа запослености** износи 46,3%, што је смањење за 1,9 п. п. у односу на претходни квартал, а повећање за 0,8 п. п. у поређењу са истим кварталом 2016. године.

Лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка) сматрају се **запосленим лицима**.

**Стопа запослености** представља удео запослених у укупном становништву старом 15 и више година.

**Неформалном запосленошћу** сматра се рад у нерегистрованим предузећима, рад у регистрованим предузећима без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

**Запосленост** се током протекле године (од четвртог квартала 2016. до четвртог квартала 2017. године) у **формалном сектору** повећала за 56.500 лица, док је у **неформалном сектору** забележен пад броја запослених од 24.300 лица.

**Стопа неформалне запослености**, на нивоу свих делатности, у четвртом кварталу 2017. године износи 19,8% (граф. 3).

Стопа неформалне запослености ван пољопривреде је доста мања и износи 9,8%.

**Граф. 3.** Учешће формалне и неформалне запослености у укупној запослености становништва старости 15 и више година, IV квартал 2017.

|  |
| --- |
|  |

**Стопа неформалне запослености ван пољопривреде\*** представља удео неформално запослених ван пољопривреде у укупној запослености ван пољопривреде.

Кад је реч о **секторској подели запослености**, у укупној запослености су најзаступљеније услужне делатности са учешћем од 57,1% и индустрија са 22,4% (граф. 4).

**Граф. 4.** Структура запослених старости 15 и више година по секторима делатности, IV квартал 2017.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.  **Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.  **Сектор грађевине** обухвата грађевинарство.  **Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

У односу на претходни квартал, стопа запослености смањена је у свим регионима, а највише у Региону Јужне и Источне Србије (2,8 п. п.).

\* Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди.

У поређењу са истим кварталом 2016. године, дошло је до повећања стопа запослености у свим регионима осим у Региону Јужне и Источне Србије где је забележен пад од 0,5 п. п. Највећи пораст стопе запослености забележен је у Београдском региону (1,9 п. п.) (граф. 5).

**Граф. 5.** Промена стопе запослености становништва старости 15 и више година по регионима,  
IV квартал 2017. (п. п.)

****

**Незапослена лица**

У четвртом кварталу 2017. **број незапослених лица** старих 15 и више година износи 475.600. Број незапослених је повећан у односу на претходни квартал за 47.400 лица и за 65.700 у односу на четврти квартал 2016. године.

У поређењу са претходним кварталом, незапосленост је већа код оба пола. Забележени пораст незапослености већи је код мушкараца (34.600) него код жена (12.800).

У односу на исти квартал претходне године, незапосленост је повећана код оба пола, с тим што је повећање веће код жена (38.700).

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа NEET** подразумева учешће лица старости 15–24 године која нису запослена, нису на школовању, нити су на обуци у укупној популацији тог узраста**.**

**Стопа незапослености** код популације старости 15 и више година износи 14,7% на нивоу целе Србије, при чему је највиша у Региону Јужне и Источне Србије (16,4%). Најнижу вредност ова стопа има у Региону Војводине (13,2%) (граф. 6).

**Граф. 6.** Стопа незапослености лица старости 15 и више г. и 15–24 г. по регионима, IV квартал 2017.



У поређењу са претходним кварталом каo и са истим кварталом прошле године, дошло је до раста незапослености у свим регионима – највише у Региону Шумадије и Западне Србије (за 20.400 лица у односу на претходни квартал и 20.000 у односу на исти квартал претходне године), а најмање у Београдском региону (за 5.400 лица у односу на претходни квартал и 12.800 лица у односу на исти квартал претходне године).

**Стопа дугорочне незапослености** износи 8,8%, што је за 1,1 п. п. више у односу на претходни квартал и за 0,5 п. п. више у односу на исти квартал 2016. године.

**Стопа незапослености младих** (15–24 године) износи 33,3%. Највиша је у Региону Јужне и Источне Србије (37,1%), а најнижа је у Региону Војводине (29,7%).

**Стопа NEET** износи 17,6%, што представља повећање од 0,5 п. п. у односу на претходни квартал и повећање у односу на четврти квартал 2016. године од 1,1 п. п.

**Неактивно становништво**

**Број неактивних лица** у четвртом кварталу 2017. године износи 2.735.000, што је за 63.900 више у односу на претходни квартал, а за 128.000 мање у поређењу с четвртим кварталом 2016. године.

**Стопа неактивности** износи 45,8%, што је за 1,1 п. п. више у односу на трећи квартал 2017. године. Ова стопа је знатно већа код жена (53,8%) него код мушкараца (37,2%).

У односу на четврти квартал 2016. године, стопа неактивности је мања за 1,9 п. п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Граф. 7.** Неактивно становништво старости 15–74 године према могућности запослења  
и старосним групама, IV квартал 2017. (у хиљ.)



1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због школовања, болести или неспособности, обавезног друштвено корисног рада или личних разлога.

3) Лица која желе да раде (прихватила би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис Анкете и свих дефиниција у вези са радном снагом видети методологију Анкете о радној снази на: [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају коришћењем незаокружених бројева (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контингенти радне снаге старости 15 и више година по полу, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **5974,2** | **-7,0** | **-0,1** | **-30,1** | **-0,5** |
| Активни | 3239,2 | -70,9 | -2,1 | 97,9 | 3,1 |
| Запослени | 2763,6 | -118,3 | -4,1 | 32,2 | 1,2 |
| Незапослени | 475,6 | 47,4 | 11,1 | 65,7 | 16,0 |
| Неактивни | 2735,0 | 63,9 | 2,4 | -128,0 | -4,5 |
|  |  |  |  |  |  |
| **Мушкарци** | **2881,4** | **-3,3** | **-0,1** | **-14,3** | **-0,5** |
| Активни | 1809,9 | -21,2 | -1,2 | 52,3 | 3,0 |
| Запослени | 1554,7 | -55,9 | -3,5 | 25,3 | 1,7 |
| Незапослени | 255,2 | 34,6 | 15,7 | 27,0 | 11,8 |
| Неактивни | 1071,5 | 17,9 | 1,7 | -66,6 | -5,9 |
|  |  |  |  |  |  |
| **Жене** | **3092,7** | **-3,7** | **-0,1** | **-15,8** | **-0,5** |
| Активне | 1429,2 | -49,7 | -3,4 | 45,6 | 3,3 |
| Запослене | 1208,9 | -62,4 | -4,9 | 6,9 | 0,6 |
| Незапослене | 220,4 | 12,8 | 6,1 | 38,7 | 21,3 |
| Неактивне | 1663,5 | 46,0 | 2,8 | -61,4 | -3,6 |

**Табела 1а.** Стопе активности, запослености, незапослености и неактивности  
становништва старости 15 и више година по полу, IV квартал 2017.

|  |  |  |  |
| --- | --- | --- | --- |
|  | IV квартал 2017 | Промене у односу на претходни квартал | Промене у односу на исти квартал претходне године |
| (%) | п. п. | |
|  |  |  |  |
| **Укупно** |  |  |  |
| Стопа активности | 54,2 | -1,1 | 1,9 |
| Стопа запослености | 46,3 | -1,9 | 0,8 |
| Стопа незапослености | 14,7 | 1,7 | 1,6 |
| Стопа неактивности | 45,8 | 1,1 | -1,9 |
|  |  |  |  |
| **Мушкарци** |  |  |  |
| Стопа активности | 62,8 | -0,7 | 2,1 |
| Стопа запослености | 54,0 | -1,9 | 1,1 |
| Стопа незапослености | 14,1 | 2,1 | 1,1 |
| Стопа неактивности | 37,2 | 0,7 | -2,1 |
|  |  |  |  |
| **Жене** |  |  |  |
| Стопа активности | 46,2 | -1,5 | 1,7 |
| Стопа запослености | 39,1 | -2,0 | 0,4 |
| Стопа незапослености | 15,4 | 1,4 | 2,3 |
| Стопа неактивности | 53,8 | 1,5 | -1,7 |

**Табела 2.** Основни контингенти радне снаге старости 15–24 године по полу, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **734,8** | **-3,5** | **-0,5** | **-15,1** | **-2,0** |
| Активни | 235,9 | -9,8 | -4,0 | 11,3 | 5,0 |
| Запослени | 157,4 | -17,5 | -10,0 | 2,8 | 1,8 |
| Незапослени | 78,5 | 7,7 | 10,8 | 8,6 | 12,2 |
| Неактивни | 498,9 | 6,3 | 1,3 | -26,5 | -5,0 |
|  |  |  |  |  |  |
| **Мушкарци** | **378,3** | **-1,7** | **-0,5** | **-7,6** | **-2,0** |
| Активни | 149,3 | -1,1 | -0,7 | 9,8 | 7,0 |
| Запослени | 100,5 | -14,0 | -12,2 | 5,3 | 5,6 |
| Незапослени | 48,8 | 12,9 | 35,9 | 4,5 | 10,1 |
| Неактивни | 228,9 | -0,6 | -0,3 | -17,4 | -7,1 |
|  |  |  |  |  |  |
| **Жене** | **356,5** | **-1,8** | **-0,5** | **-7,5** | **-2,1** |
| Активне | 86,6 | -8,7 | -9,1 | 1,5 | 1,8 |
| Запослене | 56,9 | -3,5 | -5,8 | -2,6 | -4,3 |
| Незапослене | 29,7 | -5,2 | -14,9 | 4,1 | 16,0 |
| Неактивне | 269,9 | 7,0 | 2,6 | -9,1 | -3,3 |

**Табела 2а.** Стопе активности, запослености, незапослености и неактивности становништва старости  
15–24 године по полу, IV квартал 2017.

|  |  |  |  |
| --- | --- | --- | --- |
|  | IV квартал 2017 | Промене у односу на претходни квартал | Промене у односу на исти квартал претходне године |
| (%) | п. п. | |
|  |  |  |  |
| **Укупно** |  |  |  |
| Стопа активности | 32,1 | -1,2 | 2,2 |
| Стопа запослености | 21,4 | -2,3 | 0,8 |
| Стопа незапослености | 33,3 | 4,5 | 2,1 |
| Стопа неактивности | 67,9 | 1,2 | -2,2 |
|  |  |  |  |
| **Мушкарци** |  |  |  |
| Стопа активности | 39,5 | -0,1 | 3,3 |
| Стопа запослености | 26,6 | -3,6 | 1,9 |
| Стопа незапослености | 32,7 | 8,8 | 0,9 |
| Стопа неактивности | 60,5 | 0,1 | -3,3 |
|  |  |  |  |
| **Жене** |  |  |  |
| Стопа активности | 24,3 | -2,3 | 0,9 |
| Стопа запослености | 16,0 | -0,9 | -0,4 |
| Стопа незапослености | 34,3 | -2,3 | 4,2 |
| Стопа неактивности | 75,7 | 2,3 | -0,9 |
|  |  |  |  |
| NEETs (15–24) | 17,6 | 0,5 | 1,1 |
| Рано напуштање школовања (18–24)[[1]](#footnote-1)) | 6,7 | 0,6 | 0,6 |

**Табела 3.** Aктивно становништво старости 15 и више година према полу и региону, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Aктивни ‒ укупно** | **3239,2** | **-70,9** | **-2,1** | **97,9** | **3,1** |
|  |  |  |  |  |  |
| **Пол** |  |  |  |  |  |
| Мушкарци | 1809,9 | -21,2 | -1,2 | 52,3 | 3,0 |
| Жене | 1429,2 | -49,7 | -3,4 | 45,6 | 3,3 |
|  |  |  |  |  |  |
| **Регион** |  |  |  |  |  |
| Београдски регион | 809,1 | -5,2 | -0,6 | 41,0 | 5,3 |
| Регион Војводине | 839,9 | -24,3 | -2,8 | 27,4 | 3,4 |
| Регион Шумадије и Западне Србије | 931,8 | -15,9 | -1,7 | 22,2 | 2,4 |
| Регион Јужне и Источне Србије | 658,4 | -25,5 | -3,7 | 7,4 | 1,1 |
| Регион Косово и Метохија | … | … | … | … | … |

**Табела 4.** Запослена лица старости 15 и више година према полу и региону, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослени ‒ укупно** | **2763,6** | **-118,3** | **-4,1** | **32,2** | **1,2** |
|  |  |  |  |  |  |
| **Пол** |  |  |  |  |  |
| Мушкарци | 1554,7 | -55,9 | -3,5 | 25,3 | 1,7 |
| Жене | 1208,9 | -62,4 | -4,9 | 6,9 | 0,6 |
|  |  |  |  |  |  |
| **Регион** |  |  |  |  |  |
| Београдски регион | 693,0 | -10,7 | -1,5 | 28,2 | 4,2 |
| Регион Војводине | 728,9 | -34,3 | -4,5 | 13,3 | 1,9 |
| Регион Шумадије и Западне Србије | 791,1 | -36,2 | -4,4 | 2,2 | 0,3 |
| Регион Јужне и Источне Србије | 550,6 | -37,1 | -6,3 | -11,5 | -2,0 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више година, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослена лица** | **2763,6** | **-118,3** | **-4,1** | **32,2** | **1,2** |
| Формално запослени | 2217,2 | -36,3 | -1,6 | 56,5 | 2,6 |
| ‒ формално запослени ван пољопривреде[[2]](#footnote-2)) | 1984,2 | 6,1 | 0,3 | 52,6 | 2,7 |
| ‒ формално запослени у пољопривреди | 232,8 | -42,6 | -15,5 | 3,7 | 1,6 |
| Неформално запослени | 546,4 | -81,9 | -13,0 | -24,3 | -4,2 |
| ‒ неформално запослени ван пољопривреде | 215,0 | -23,1 | -9,7 | 19,2 | 9,8 |
| ‒ неформално запослени у пољопривреди | 331,4 | -58,9 | -15,1 | -43,5 | -11,6 |
|  |  |  |  |  |  |
|  | **%** | (п. п.) | | | |
|  |  |  |  |  |  |
| Стопа неформалне запослености ‒ укупно | 19,8 |  | -2,0 |  | -1,1 |
| Стопа неформалне запослености ван  пољопривреде | 9,8 | -1,0 | 0,6 |

**Табела 6.** Незапослена лица старости 15 и више година по полу и региону, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Незапослени ‒ укупно** | **475,6** | **47,4** | **11,1** | **65,7** | **16,0** |
|  |  |  |  |  |  |
| **Пол** |  |  |  |  |  |
| Мушкарци | 255,2 | 34,6 | 15,7 | 27,0 | 11,8 |
| Жене | 220,4 | 12,8 | 6,1 | 38,7 | 21,3 |
|  |  |  |  |  |  |
| **Регион** |  |  |  |  |  |
| Београдски регион | 116,1 | 5,4 | 4,9 | 12,8 | 12,4 |
| Регион Војводине | 111,0 | 10,0 | 9,9 | 14,1 | 14,5 |
| Регион Шумадије и Западне Србије | 140,7 | 20,4 | 16,9 | 20,0 | 16,6 |
| Регион Јужне и Источне Србије | 107,8 | 11,6 | 12,0 | 18,9 | 21,2 |
| Регион Косово и Метохија | … | … | … | … | … |
|  |  |  |  |  |  |
|  | % | (п. п.) | | | |
|  |  |  |  |  |  |
| Стопа дугорочне незапослености | 8,8 |  | 1,1 |  | 0,5 |

**Табела 7.** Неактивно становништво старости 15 и више година по полу и региону, IV квартал 2017.

|  |  |  |  |  |  |
| --- | --- | --- | --- | --- | --- |
|  | IV квартал 2017 | Промене у односу на претходни квартал | | Промене у односу на исти квартал претходне године | |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Неактивни ‒ укупно** | **2735,0** | **63,9** | **2,4** | **-128,0** | **-4,5** |
|  |  |  |  |  |  |
| **Пол** |  |  |  |  |  |
| Мушкарци | 1071,5 | 17,9 | 1,7 | -66,6 | -5,9 |
| Жене | 1663,5 | 46,0 | 2,8 | -61,4 | -3,6 |
|  |  |  |  |  |  |
| **Регион** |  |  |  |  |  |
| Београдски регион | 626,9 | 5,6 | 0,9 | -39,7 | -6,0 |
| Регион Војводине | 759,7 | 22,3 | 3,0 | -35,9 | -4,5 |
| Регион Шумадије и Западне Србије | 728,8 | 13,2 | 1,8 | -33,8 | -4,4 |
| Регион Јужне и Источне Србије | 619,6 | 22,8 | 3,8 | -18,6 | -2,9 |
| Регион Косово и Метохија | … | … | … | … | … |

**Табела 8.** Основни контингенти радне снаге по региону и старосним групама, IV квартал 2017.

|  |  |  |  |  |  |  |
| --- | --- | --- | --- | --- | --- | --- |
|  | Укупно | Србија – север | | Србија – југ | | |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљ.) | | | | | |
| **Становништво старо 15 и више година** | **5974,2** | **1436** | **1599,6** | **1660,6** | **1278,0** | **…** |
| Активно | 3239,2 | 809,1 | 839,9 | 931,8 | 658,4 | … |
| Запослено | 2763,6 | 693,0 | 728,9 | 791,1 | 550,6 | … |
| Незапослено | 475,6 | 116,1 | 111,0 | 140,7 | 107,8 | … |
| Неактивно | 2735 | 626,9 | 759,7 | 728,8 | 619,6 | … |
|  | % | | | | | |
| Стопа активности | 54,2 | 56,3 | 52,5 | 56,1 | 51,5 | … |
| Стопа запослености | 46,3 | 48,3 | 45,6 | 47,6 | 43,1 | … |
| Стопа незапослености | 14,7 | 14,3 | 13,2 | 15,1 | 16,4 | … |
| Стопа неактивности | 45,8 | 43,7 | 47,5 | 43,9 | 48,5 | … |
|  | (у хиљ.) | | | | | |
| **Младо становништво (15–24)** | **734,8** | **161,7** | **199,1** | **211,9** | **162** | **…** |
| Активно | 235,9 | 46,5 | 70,6 | 67,2 | 51,6 | … |
| Запослено | 157,4 | 31,2 | 49,7 | 44,1 | 32,5 | … |
| Незапослено | 78,5 | 15,3 | 21,0 | 23,1 | 19,1 | … |
| Неактивно | 498,9 | 115,3 | 128,5 | 144,7 | 110,4 | … |
|  | % | | | | | |
| Стопа активности | 32,1 | 28,7 | 35,5 | 31,7 | 31,9 | … |
| Стопа запослености | 21,4 | 19,3 | 24,9 | 20,8 | 20,0 | … |
| Стопа незапослености | 33,3 | 33,0 | 29,7 | 34,4 | 37,1 | … |
| Стопа неактивности | 67,9 | 71,3 | 64,5 | 68,3 | 68,1 | … |
|  | (у хиљ.) | | | | | |
| **Становништво радног узраста (15–64)** | **4600,8** | **1120,0** | **1249,0** | **1273,3** | **958,5** | **…** |
| Активно | 3102,5 | 791,6 | 822,1 | 864,3 | 624,5 | … |
| Запослено | 2628,9 | 676,9 | 711,2 | 724,0 | 516,9 | … |
| Незапослено | 473,5 | 114,7 | 110,9 | 140,3 | 107,7 | … |
| Неактивно | 1498,3 | 328,4 | 426,9 | 409,0 | 334,0 | … |
|  | % | | | | | |
| Стопа активности | 67,4 | 70,7 | 65,8 | 67,9 | 65,2 | … |
| Стопа запослености | 57,1 | 60,4 | 56,9 | 56,9 | 53,9 | … |
| Стопа незапослености | 15,3 | 14,5 | 13,5 | 16,2 | 17,2 | … |
| Стопа неактивности | 32,6 | 29,3 | 34,2 | 32,1 | 34,8 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: [ars@stat.gov.rs](mailto:ars@stat.gov.rs), тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5   
Tелефон: 011 2412 922 (централа) • Tелефакс: 011 2411-260 • www.stat.gov.rs  
Одговара: др Миладин Ковачевић, директор   
Tираж: 20 ● Периодика излажења: квартална

1. ) Овим индикатором представљена су лица старости 18–24 године с највише завршеном основном школом, која у последње четири седмице нису била на школовању или обуци. [↑](#footnote-ref-1)
2. ) Под пољопривредном делатношћу подразумевају се делатности из сектора Пољопривреда, шумарство и рибарство, као и оне из сектора Делатност домаћинства као послодавца које се односе на послове у пољопривреди. [↑](#footnote-ref-2)